Държавен вестник, бр. 33, 2010 г., стр. 37

БРОЙ  33	
Д Ъ Р Ж А В Е Н  В Е С Т Н И К 	
СТР.  37  
(6) Един месец преди изтичане на периода на 
отсрочване Банката уведомява кредитополучателя 
за общия размер на задължението по договора 
за кредит, размера на месечните погасителни 
вноски, както и за срока, в който следва да се 
извърши първата вноска.
Раздел VІ
Обслужване и погасяване на кредити с държавна 
финансова подкрепа
Чл. 26. (1) Кредитополучателят погасява общия 
размер на кредита на равни месечни вноски в 
10-годишен срок, считано от края на гратисния 
период в съответствие с погасителен план, изгот-
вен от Банката. Погасителният план се изготвя 
към последния ден от гратисния период и се пре-
доставя на кредитополучателя в срок не по-късно 
от 10 работни дни след изтичането на гратисния 
период. Погасителният план е неразделна част от 
сключения между Банката и кредитополучателя 
договор за кредит. 
(2) Погасителният план задължително съдържа 
общия размер на задължението по договора за 
кредит, размера на месечните погасителни внос-
ки, както и срока, в който следва да се заплати 
първата вноска.
(3) Банката не може да изисква плащане по 
кредита по-рано от 1 месец след изтичане на 
гратисния период. 
(4) Банката е длъжна да приеме плащане от 
кредитополучателя по време на гратисния пе-
риод, като няма право да начислява такси или 
комисиони за предсрочно изпълнение.
(5) При нарушаване на сроковете за погасяване 
на главницата и/или лихвата по кредита, угово-
рени в погасителния план, Банката има право да 
начисли на кредитополучателя лихва за забава.
Чл. 27. След изтичане на гратисния период 
Банката изчислява общия размер на задължението 
на кредитополучателя, което включва:
1. главница, равна на сумата на реално отпус-
натите средства за такси и/или издръжка;
2. лихва, дължима за срока на договора за 
кредит, в това число и капитализираните годишно 
лихви през гратисния период.
Чл. 28. (1) Банката няма право да откаже 
предсрочно изпълнение на част или цялото кре-
дитно задължение, както и да начислява такси, 
комисиони или допълнителни лихви при такова 
изпълнение. 
(2) Предсрочното погасяване на кредита води 
до съответно намаляване на лихвата и на разхо-
дите по кредита, съответстващи на остатъка от 
погасителния период. 
Чл. 29. (1) Задължението на кредитополучателя 
може да бъде обявено от Банката за предсрочно 
изискуемо, когато:
1. кредитополучателят не предостави на 
Банката документ по чл. 10, ал. 3 от Закона за 
кредитиране на студенти и докторанти за два 
поредни семестъра с изключение на случаите по 
чл. 21, ал. 7 от Закона за кредитиране на студенти 
и докторанти;
2. кредитополучателят не е платил на падежа 
три последователни погасителни вноски;
3. се установи, че кредитополучателят е пред-
ставил неверни сведения.
(2) В случаите по ал. 1, т. 1 и 3 Банката може 
едностранно да прекрати изплащането на суми 
по кредита.
Чл. 30. Вземанията на Банката към кредито-
получателя се погасяват при:
1. заплащане на общия размер на кредита от 
кредитополучателя (главница и лихви);
2. заплащане на непогасената част от общия 
размер на кредита по реда на глава четвърта от 
настоящия типов договор.
Г л а в а  ч е т в ъ р т а
РЕД ЗА ГАРАНТИРАНЕ И ПОГАСЯВАНЕ ОТ 
ДЪРЖАВАТА НА ЗАДЪЛЖЕНИЯ НА КРЕДИ-
ТОПОЛУЧАТЕЛИТЕ КЪМ БАНКАТА
Чл. 31. (1) Държавата предоставя финансова 
подкрепа на студентите и докторантите, като се 
задължава спрямо Банката във формите, при 
условията и по реда, предвидени в Закона за кре-
дитиране на студенти и докторанти и настоящия 
типов договор. 
(2) Законът за държавния бюджет на Република 
България за съответната година определя сред-
ствата за държавна финансова подкрепа по чл. 4, 
т. 2 и 3 от Закона за кредитиране на студенти и 
докторанти и размера на държавната гаранция по 
чл. 4, т. 1 от Закона за кредитиране на студенти 
и докторанти.
Чл. 32. (1) Държавната гаранция обезпечава 
общия размер на главницата и лихвите по чл. 6, 
т. 5 и 6 от настоящия типов договор по кредити, 
отпуснати по реда на Закона за кредитиране на 
студенти и докторати.
(2) Лихвата за забава, която се обезпечава от 
държавната гаранция, е уговорената в договора за 
кредит, но не повече от основния лихвен процент, 
увеличен с 10 пункта.
Чл. 33. (1) Държавната гаранция представлява 
задължение на Министерския съвет в случаите, 
когато е подписано споразумение за издаване на 
държавна гаранция между Банката и министъра 
на образованието, младежта и науката и когато 
кредитите са отпуснати в рамките на предоста-
вената държавна гаранция за съответната година.
(2) Общият размер на държавните гаранции 
се одобрява ежегодно с решение на Министер-
ския съвет по предложение на министъра на 
образованието, младежта и науката съгласувано 
с министъра на финансите. Одобреният от Ми-
нистерския съвет размер на държавните гаранции 
се включва в Закона за държавния бюджет на 
Република България за съответната година.
(3) Размерът на държавната гаранция на 
Банката представлява дял от общата държавна 
гаранция, включена в Закона за държавния 
бюджет на Република България за съответната 
година. 
(4) Делът на Банката се определя ежегодно от 
министъра на образованието, младежта и науката 
и се посочва в споразумението за издаване на 
държавна гаранция между министъра на образо-
ванието, младежта и науката и Банката.
(5) В подходящ срок преди изчерпване на 
размера на държавната гаранция, посочен в спо-
разумението по ал. 4, Банката прави искане до 
министъра на образованието, младежта и науката 
за отпускане на допълнителна държавна гаранция 
в рамките на утвърдените средства по ал. 2. В